stanford-oval/wikipedia huggingface dataset:
אליזבת ל. גרדנר
הערות שוליים

↑  Rosser 2008, p. 143.
1 2  "Women Airforce Service Pilots UNITED STATES ARMY AIR FORCES PROGRAM". Encyclopædia Britannica. אורכב מ-המקור ב-23 במאי 2019. נבדק ב-30 במאי 2019. {{cite encyclopedia}}:  (עזרה); Plane & Pilot (7 בדצמבר 2017). "Plane Facts: Women In Aviation". Plane & Pilot. ארכיון מ-23 במאי 2019. נבדק ב-30 במאי 2019. {{cite news}}:  (עזרה)
Rossen, Jake (18 באפריל 2018). "The Sky Was No Limit: The WASP Women Pilots of WWII". Mental Floss. ארכיון מ-2 ביוני 2019. נבדק ב-30 במאי 2019. {{cite web}}:  (עזרה)
Fanelli, James (4 במאי 2017). "Women members of the Navy, Army explain what their service means to them". Daily News. New York. ארכיון מ-23 במאי 2019. נבדק ב-24 במאי 2019. {{cite news}}:  (עזרה)
1 2  Hultgren, Randy (17 בפברואר 2016). "Female WWII Pilots Deserve Full Recognition". Medium. ארכיון מ-26 במאי 2019. נבדק ב-20 בדצמבר 2018. {{cite web}}:  (עזרה)
1 2 3 4  Mason, Derrick (18 במאי 2019). "Muralists rediscover female Rockford pilot history nearly forgot". ארכיון מ-28 במאי 2024. נבדק ב-22 במאי 2019. {{cite web}}:  (עזרה)
1 2  Gordon, Kelli D. (28 בדצמבר 2014). "Veteran of the Week". WASP – Women Airforce Service Pilots – World War II. Texas, US. אורכב מ-המקור ב-2016-04-09 – via web.archive.org. {{cite web}}:  (עזרה)
↑  Erdrich, Ronald W. "WASP history one of stings, buzz and perseverance".
↑  "Women's Airforce Service Pilot Elizabeth L. Gardner | DocsTeach". docsteach.org.
↑  Bohn, Kevin (22 במאי 2009). "Unsung World War II heroes finally get their due". CNN. ארכיון מ-1 ביולי 2009. נבדק ב-25 במאי 2019. {{cite web}}:  (עזרה)
↑  "Paid Notice: Deaths GARDNER, ELIZABETH (LIBBY)". The New York Times. 6 בינואר 2012. ארכיון מ-27 במאי 2019. נבדק ב-27 במאי 2019. ...WASP aviator during WWII, brave and caring social justice activist, writer, computer programmer, autodidact with a vast range of curiosities and pursuits. {{cite web}}:  (עזרה)
אנתוני רוביבר

| --- | --- |

 לידה:  4 בנובמבר 1970 (בן 54) הונולולו, ארצות הברית 
 שם לידה:  Anthony Michael Ruivivar 
 מדינה:  ארצות הברית 
 השכלה:  אוניברסיטת בוסטון  המכללה לאומנות יפה של אוניברסיטת בוסטון 
 תקופת הפעילות:  מ-1990 
 
אנתוני מייקל רוביבר (באנגלית: Anthony Michael Ruivivar) (נלד ב-4 בנובמבר 1970) הוא שחקן אמריקאי. הוא ידוע בתפקידו כקרלוס נייטו ב"משמרת שלישית" וכאלכס לונגשאדו ב"באנשי". הוא גם דיבב את באטמן ב-"Beware the Batman".
ביוגרפיה

רוביבר הוא חצי פיליפיני חצי גרמני ואירי. יש לו תואר ראשון באמנויות יפות מאוניברסיטת בוסטון.
קריירה

ההופעות המוקדמות של רוביבר כוללות את הסרטים "Race the Sun" מ-1996 ודמות משנית ב"גברים בחלל" מ-1997. תפקיד פריצת הדרך של רוביבר הגיע בשנת 1999 בתור קרלוס נייטו, פרמדיק בסדרת הפעולה/דרמה "משמרת שלישית" בה שיחק בין השנים 1999–2005, שבמרכזה חייהם של שוטרים, פרמדיקים וכבאים של מתחם בדיוני ותחנת כיבוי בעיר ניו יורק. בתוכנית, קרלוס היה פיליפיני-אמריקאי יליד הוואי שננטש על ידי משפחתו ובילה את נעוריו בבתי אומנה שונים.
הוא הופיע בתוכניות נוספות, לרוב גילם שוטר, בלש או סוכן FBI ביניהן:, "קוונטיקו", "מספ7ים", "מחשבות פליליות", "CSI" ו"שקר לי".
ב-2010 היה לו תפקיד ראשי בסרט "האמת השלמה" של ABC בתור אלחו סלזאר. היו לו גם תפקידים חוזרים בתור אלכס לונגשאדו ב"באנשי" וברוס וויין/באטמן ב"Beware the Batman".
החל מ-2021 משחק את דניאל טננט, הגרוש של ג'יין טננט (ונסה לאשיי) בסדרה "NCIS: הוואי".
חיים אישיים

בינואר 1998, הוא התחתן עם השחקנית איבון יונג, שלימים תופיע בעונות 5 ו-6 (2003–2005) של "משמרת שלישית" בתור החובשת הולי לוין. בתוכנית, הדמויות של רוביבר ויונג הפכו לזוג והתחתנו בגמר הסדרה. יש להם 3 ילדים; שני בנים, קאינוה וקייל, ובת, לוי, שחברה בנבחרת ארצות הברית להתעמלות לנשים לנוער.
רוביבר שולט בספרדית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1994 | פאנג הלבן 2 | פיטר |  |
| 1996 | מרוץ השמש | אדוארדו בראז |  |
| 1997 | גברים בחלל | שוג'ומי |  |
| 1998 | אמנות גבוהה | קסנדר |  |
| 1999 | פשוט אי אפשר לעמוד בפניו | ראמוס |  |
| 2004 | דוגמה מושלמת | דניאל |  |
| 2008 | רעם טרופי | סמל מחלקה |  |
| 2009 | בריחה מושלמת | כרוני |  |
| 2011 | נגד על הסיכויים | מקראדי |  |
| 2012 | צומת | טאי |  |
| 2015 | לארי גיי: דייל זכר עריק | מנהל בית ספר לטיסה |  |
| 2017 | קורונה של חתול אבוד | גיירמו |  |
| 2021 | אלוהים מטורף | מכשפה | תפקיד קולי |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | חוק וסדר | ריימונד קרטנה | בפרק: "Mad Dog" |
| 1997 | כל ילדיי | אנריקה "ריקי" | 2 פרקים |
| 1999–2005 | משמרת שלישית | קרלוס נייטו | 131 פרקים |
| 2005 | Medical Investigation | קרלוס נייטו | בפרק: "Half Life" |
| 2006 | Close to Home | הבלש וגה | בפרק: "Escape" |
| 2007 | מספ7ים | הסוכן קורדרו | בפרק: "Finders Keepers" |
| 2007 | מחשבות פליליות | ריקרדו וגה | בפרק: "Ashes and Dust" |
| 2007 | Traveler | הסוכן גיירמו בורז'ס | 8 פרקים |
| 2007 | CSI | רובן בז'ראנו | בפרק: "Who and What" |
| 2007 | צ'אק | טומי דלגדו | 2 פרקים |
| 2009 | שקר לי | דארדיס | בפרק: "A Perfect Score" |
| 2010–2011 | The Whole Truth | אלחו סלזאר | 13 פרקים |
| 2011 | האישה הטובה | קפטן מוייר | בפרק: "Whiskey Tango Foxtrot" |
| 2011 | אימה אמריקאית: בית הרצח | מיגל ראמוס | בפרק: "Afterbirth" |
| 2012 | סוכן מחוק | רפאל מונטרו | בפרק: "Mixed Messages" |
| 2012 | המפענחת: פשעים חמורים | אוזי מייקלס | 3 פרקים |
| 2012 | המנטליסט | ויקטור פיפס | בפרק: "Black Cherry" |
| 2013 | סאות'לנד | השוטר האנק לוצ'רו | 7 פרקים |
| 2013 | קאסל | בארט הוק | בפרק: "A Murder Is Forever" |
| 2013–2014 | מהפכה | גנרל ביל קארבר | 4 פרקים |
| 2013–2014 | Beware the Batman | באטמן, תומאס וויין | 26 פרקים; תפקיד קולי |
| 2013–2015 | באנשי | אלכס לונגשאדו | 17 פרקים |
| 2014 | היפה והחיה | הסוכן הנרי נוקס | 4 פרקים |
| 2014 | הוואי חמש אפס | מרקו רייס | 4 פרקים |
| 2014 | נאשוויל | ברט ריברס | בפרק: "I'm Coming Home to You" |
| 2014–2015 | Avengers Assemble | נייטהוק | 7 פרקים; תפקיד קולי |
| 2015 | קוונטיקו | הסוכן חימנז | בפרק: "Run" |
| 2015 | NCIS: לוס אנג'לס | מארק רואיז | בפרק: "Unspoken" |
| 2015–2016 | אימה אמריקאית: המלון | ריצ'רד רמירז | 2 פרקים |
| 2015–2016 | Gortimer Gibbon's Life on Normal Street | אדם הרננדז | 5 פרקים |
| 2016 | צעקה | שריף מיגל אקוסטה | 12 פרקים |
| 2016–2017 | Frequency | קפטן סטן מורנו | 9 פרקים |
| 2017 | שוטרים בדם | טומי ג'ורדן | בפרק: "The Thin Blue Line" |
| 2018 | מי מתגורר בבית היל | קווין האריס | 8 פרקים |
| 2021 | טרנר והוץ' | ג'יימס מנדז | 12 פרקים |
| 2021–הווה | NCIS: הוואי | דניאל טננט |  |
פילמוגרפיה > משחקי וידאו

| שנה | משחק | תפקיד |
| --- | --- | --- |
| 2015 | גיבורי מארוול | סטאר-לורד |
הערות שוליים

↑  Levi Jung-Ruivivar, usagym.org; accessed March 20, 2021.
↑  "History of the World". Third Watch. Season 1. Episode 8. November 21, 1999.
| --- | --- |
בקרת זהויות :  ISNI: 0000 0000 4881 475X  LCCN: no2004097044  VIAF: 34174694   WorldCat (עם VIAF): 34174694
ויטמין C

| --- | --- |

 
 שם סיסטמטי:  (R)-3,4-Dihydroxy-5-((S)- 1,2-dihydroxyethyl)furan-2(5H)-one
 שמות נוספים:  ויטמין C
 כתיב כימי:  C₆H₈O₆ 
 מסה מולרית:  176.14 גרם/מול
 מראה:  מוצק לבן או צהוב בהיר
 מספר CAS:  50-81-7
 צפיפות:  1.65 גרם/סמ"ק
 מצב צבירה:  מוצק
 מסיסות:  מסיס במים
 טמפרטורת היתוך:  190 °C   463.15 K
 טמפרטורת רתיחה:  553 °C   826.15 K
 חומציות:  pKa2= 11.6, pKa1= 4.17 ‏pKa
 אנתלפיית התהוות סטנדרטית:  1160- קילוג'ול למול
 
ויטמין C, הידוע גם בשם חומצה אסקורבית, הוא ויטמין מסיס במים החיוני לחיים.
ככל הידוע, כל בעלי החיים והצמחים מסנתזים ויטמין C בעצמם, למעט האדם וקופים (שאבותיהם הקדומים איבדו יכולת זו לפני כ-61 מיליון שנים עקב השבתת הגן l-gulono-lactone oxidase (GLO)), הקביה, עטלפים, בולבול אדום-שת ועוד 14 מינים של עופות, וכן מאות מינים של דגים.
ויטמין C נחוץ ליצירת החלבון קולגן, המאפשר יצירת רקמות ועצמות יציבות, ושומר על נימי הדם והשיניים. במקרה של חוסר קיצוני בוויטמין C עלולים לחלות במחלת הצפדינה, אך כיום מקרים כאלה מועטים. מחלה זו הייתה נפוצה בעבר אצל מלחים שלא אכלו פירות וירקות טריים במשך שהותם הארוכה בים.
ויטמין C נפוץ מאוד, והוא מצוי במידה הרבה ביותר בפרי האסרולה, בפלפל אדום, בפרי הדר ובפירות שונים אחרים, בעגבניות, בירקות ירוקים ובכבד. גם חלב מכיל ויטמין C, אך הוא נהרס בתהליך הפסטור. בשני העשורים האחרונים הפך ויטמין C למרכיב שכיח בתעשיית הטיפוח, הודות לתכונותיו כאנטיאוקסידנט, המפחית תהליכי חמצון של העור ובכך מייחסים לו יכולות טשטוש פיגמנטציה וכתמי שמש ויתרונות בחיזוק העמידות של העור בפני רדיקלים חופשיים.
מחקרים רפואיים

סקירה של ספריית קוקרן מ-2012 לא מצאה השפעה של צריכת ויטמין C על התמותה הכוללת.
מחקרים רפואיים > מניעת סרטן

מחקר שפורסם בספריית קוקרן מ-2013 מצא שאין ראיות לכך שתוספת ויטמין C מפחיתה את הסיכון ללקות בסרטן הריאה, גם אצל אנשים בריאים וגם אצל אנשים בעלי סיכון לפתח סרטן זה. לעומת מחקר זה, מטא-אנליזה משנת 2014 מצאה כי צריכת ויטמין C עשויה להגן מפני סרטן הריאות. מטא-אנליזה אחרת שבדקה את השפעה אפשרית של צריכת ויטמין סי על סרטן הערמונית לא מצאה קשר בין צריכתו להפחתת סיכון ללקות במחלה.
שתי מטא-אנליזות בדקו את ההשפעה של צריכת ויטמין C על הסיכון ללקות בסרטן המעי הגס. אחת מצאה קשר נמוך בין צריכת ויטמין סי להפחתת סיכון, והאחרת לא מצאה קשר כלל.
מטא אנליזה משנת 2011 לא מצאה ראיות כי יש קשר בין צריכת ויטמין C להפחתת סיכון ללקות בסרטן השד, אולם מחקר אחר מצא כי ייתכן שיש קשר בין צריכת ויטמין C לשיעורי השרידות של אלה שכבר אובחנו.
מחקרים רפואיים > מחלות קרדיווסקולריות

מטא-אנליזה משנת 2013 לא מצאה ראיות לכך שתוסף ויטמין C מפחית את הסיכון לאוטם שריר הלב, שבץ מוחי, תמותה קרדיווסקולרית או כל גורם תמותה אחר. עם זאת, אנליזה אחרת מצאה קשר הפוך בין רמות ויטמין C או צריכת ויטמין C לסיכון לשבץ.
מטא-אנליזה של 44 ניסויים קליניים הראתה השפעה חיובית משמעותית של ויטמין C על תפקוד האנדותל כשנלקח במינונים מעל 500 מ"ג ליום. החוקרים ציינו כי נראה שההשפעה של התוספים תלויה במצב הבריאותי, עם השפעה חזקה יותר במקרה של אלה שסבלו מסיכון גבוה יותר למחלות קרדיווסקולריות.
מחקרים רפואיים > מחלות כרוניות

סקירה מ-2010 לא מצאה שויטמין C מסייע בטיפול בדלקת מפרקים שיגרונית.
מטא-אנליזה מ-2021 העלתה שנטילת ויטמין C עשויה להועיל בהפחתת רמות חומצת השתן בדם, אך ההשפעה נראית רק לתקופה של כחודש. נטילת כמות גדולה של ויטמין C לאורך זמן אינה מונעת מחלה ועלולה לגרום נזק בריאותי.
מחקרים שבדקו השפעה אפשרית של ויטמין C על הסיכון לחלות באלצהיימר הגיעו למסקנות סותרות.
מחקר שבדק קשר אפשרי בין צריכת ויטמין C מעבר להמלצות השגרתיות לבין האטת תהליכים של קטרקט הקשור לגיל לא מצאה קשר משמעותי.
מחקרים רפואיים > מערכת החיסון

ויטמין C נמצא בריכוזים גבוהים בתאים של מערכת החיסון, והוא נצרך במהירות במהלך זיהום. האינטראקציה של ויטמין C עם מערכת החיסון אינה ברורה. הועלתה השערה כי הוא מווסת את פעילותם של הפגוציטים, את היצירה של ציטוקינים וכן את פעילותם של מולקולות ספיחה ותאים מוניציטים.
מחקרים רפואיים > הצטננות

השפעתו של ויטמין C על הצטננות נבדקה במחקרים רבים, אך לא הוכח כי היא עוזרת במניעה או בטיפול בה, להוציא מקרים ספציפיים (בייחוד, אנשים המתאמנים בסביבה קרה). בשנת 2013 נערכה סקירה בהשתתפות יותר מ-11 אלף בני אדם, שהראתה שתוספי ויטמין C לא הצליחו להפחית את הסיכון ללקות בהצטננות באוכלוסייה הכללית, על אף שלעתים קיצרו את משך המחלה.
כימיה

ויטמין C הוא חומצת סוכר לקטונית (sugar acid) בעל 6 אטומי פחמן שניתן לסנתז מגלוקוז. הוויטמין הוא חומר מחזר. בתמיסה מימית הוא משחרר יוני מימן, ובנוכחות חומרים בעלי פוטנציאל חיזור חיובי הוא משחרר אטומי מימן. תכונה זו מהווה את הערך הוויטמיני שלו. ויטמין C משמש כתורם אלקטרונים (מחזר) לשמונה אנזימים שונים:
שלושה מהאנזימים משתתפים בהידרוקסילציה של קולגן. בתגובות אלו מתווספת קבוצת הידרוקסיל (OH) לחומצות האמינו פרולין וליזין, וכך מאפשרים למולקולת החלבון הזה לקבל את מבנה הסליל המשולש.
שניים מהאנזימים נחוצים לסינתזה של קרניטין (carnitine) הנחוץ להעברת חומצות שומן למיטוכונדריה, ליצירת ATP.
האנזים dopamine beta hydroxylase ההופך דופמין לנוראדרנלין
אנזים המוסיף קבוצת אמיד להורמונים פפטידים ומגביר כך את יציבותם
אנזים המשתתף במטבוליזם של טירוזין
ויטמין C פעיל שרוי במצב מחוזר וקרוי חומצה אסקורבית. ויטמין C לא פעיל נמצא במצב מחומצן וקרוי חומצה דהידרואסקורבית.
בנוכחות החמצן שבאוויר, יוני נחושת או האנזים אוקסידאזה (הנפוץ בצמחים), הופך ויטמין C ללא פעיל. האנזים אוקסידאזה של החומצה האסקורבית מחמצן ויטמין C על ידי קשירתו לחמצן אטומי ויצירת מולקולת מים.
החומצה האסקורבית, שנקראה בהתחלה הקסורונית, בודדה בשנים 1928–1932 במאיו קליניק (ארצות הברית) על ידי הרופא והכימאי אלברט סנט-גיירגי, שלאחר מכן הוכיח בסגד שבהונגריה יחד עם ויוז'ף שבירביי את האפקט הנוגד צפדינה. במקביל הוכיח תכונה זו גם הצוות של צ'ארלס גלן קינג בארצות הברית.
וולטר הוורת' ואדמונד הירסט, כימאים בריטיים, היו הראשונים שייצרו ויטמין C באופן מלאכותי, בשנת 1934.
ויטמין C משמש גם כחומר נוגד חמצון במוצרי מזון, למשל בצורת המלח שלו קלציום אסקורבט שתפקידו לשמור על טריות תפוחים לבל ישחירו בחשיפה לאוויר.
כימיה > זיהוי ויטמין C

ניתן לזהות את כמותו של ויטמין C באמצעות תגובה עם החומר 2-6-דיכלורופנול-אינדופנול. בעקבות התגובה עם ויטמין C, החומר הזה עובר תהליך חיזור. מגיב זה הוא כחול במצב מחומצן וחסר צבע במצב מחוזר. על כל מולקולת ויטמין C שמתחמצנת, מתחזרת מולקולה אחת של איננדופנול. את התוצאה הזאת ניתן לבדוק באמצעים חזותיים או לחלופין באמצעי מדידה כגון ספקטרופוטומטר.
צריכת ויטמין C > חוסר בוויטמין C

חוסר בוויטמין C לאורך זמן יכול להוביל לסימפטומים הבאים:
שיניים משוחררות.
דימום שטחי.
שבריריות כלי הדם.
כושר התרפאות ירוד.
חסינות רפואית פגומה.
אנמיה קלה.
חוסר קיצוני בוויטמין C, לאורך זמן, עלול להיות קטלני. מחלת הצפדינה הנגרמת מהחוסר הייתה נפוצה אצל מלחים ובעונות החורף, אם כי היום היא נדירה במדינות המתועשות.
צריכת ויטמין C > עודף בוויטמין C

עודף בוויטמין C נדיר במיוחד, וזאת מאחר שרוב החומצה מופרשת בשתן.
תופעות הלוואי של עודף ויטמין C בצריכה אורלית, שנויות במחלוקת. חלק מהרופאים טוענים שתופעת הלוואי האפשרית בצריכה גבוהה של ויטמין C היא התרככות היציאות, ומצב זה אינו מזיק.
ה-USDA טוען שהצריכה המקסימלית ללא תופעות לוואי היא 2,000 מ"ג[דרוש מקור], לטענת הארגון מעל כמות זו עלולות להופיע הפרעות במערכת העיכול כגון שלשול, בחילה, כאב ראש, עוויתות בטן ואף דלדול מאגרי הנחושת בגוף. סימנים אפשריים לעודף עלולים להיות שתן צהוב וחומצי במיוחד.
לבעלי חוסר G6PD, עודף ויטמין C פוגע בכדוריות הדם האדומות, ועלול לגרום להומוליזה.
צריכת ויטמין C > תצרוכת יומית מומלצת

אין הסכמה מלאה לגבי התצרוכת היומית המומלצת לוויטמין C. מצד אחד יש חוקרים ורופאים הממליצים על צריכה של 5 גרם (5000 מ"ג) ומעלה ליום למבוגר. לינוס פאולינג המליץ על נטילת 5 גרם ויטמין C ליום למניעת מחלות לב, ועל נטילת כמות גדולה יותר לטיפול במחלות לב.
מצד שני ביקורת רבה נמתחה על המלצות אלו, והממסד הרפואי כיום נוטה לא לקבלן (להרחבה ניתן לעיין למשל בערך על לינוס פאולינג). ה-USDA האמריקאי ממליצים על כמות יומית נמוכה בהרבה.
להלן המלצות ה-USDA האמריקאי, כפי שאלה מפורטות במפרט ה-Daily Reference Intakes, או DRI, לוויטמין C. יש לציין שתצרוכת זו היא הגבוהה מבין כל הוויטמינים.
פעוטות, 0-6 חודש - 40 מ"ג
פעוטות, 7-12 חודש - 50 מ"ג
ילדים, 1-3 שנה - 15 מ"ג
ילדים, 4-8 שנה - 25 מ"ג
ילדים, 9-13 שנה - 45 מ"ג
נערים, 14-18 שנה - 75 מ"ג
נערות, 14-18 שנה - 65 מ"ג
גברים, 19 ומעלה - 90 מ"ג
נשים, 19 ומעלה - 75 מ"ג
היריון, עד 18 - 80 מ"ג
היריון, 19-50 - 85 מ"ג
הנקה, עד 18 - 115 מ"ג
הנקה, 19-50 - 120 מ"ג
מעשנים - יש להוסיף 35 מ"ג על הכמות הרשומה
ראו גם

יודומטריה
צריכת ויטמין C עודפת
הערות שוליים

↑  Glut-1 explains the evolutionary advantage of the loss of endogenous vitamin C-synthesis: The electron transfer hypothesis, Evolution, Medicine, and Public Health, Volume 2019, Issue 1, 2019, Pages 221–231, https://doi.org/10.1093/emph/eoz024]
1 2  Xin-xin Liu, Xiao-xue Wang, Ling-ling Cui, Association between Oral vitamin C supplementation and serum uric acid: A meta-analysis of randomized controlled trials, Complementary Therapies in Medicine 60, 2021-08-01, עמ' 102761 doi: 10.1016/j.ctim.2021.102761
↑   ניו יורק טיימס, האם ויטמין C ואבץ באמת עוזרים למחלות חורף?, באתר הארץ, 4 במרץ 2025
| ויטמינים |
| --- | --- | --- |
| ויטמינים מסיסים במים | ויטמין B1 (תיאמין) • ויטמין B2 (ריבופלאבין) • ויטמין B3 (ניאצין, ניקוטינאמיד) • ויטמין B5 (חומצה פנטוטנית) • ויטמין B6 (פירידוקסין, פירידוקסאמין) • ויטמין B7 (ביוטין) • ויטמין B9 (חומצה פולית) • ויטמין B12 (אדנוסילקובלמין, הידרוקסיקובלמין, מתילקובלמין, ציאנוקובלמין) • ויטמין C (חומצה אסקורבית) |  |
| ויטמינים מסיסים בשמן | ויטמין A • ויטמין D • ויטמין E (טוקופרול) • ויטמין K |  |
| --- | --- |
בקרת זהויות :  NLI: 987007543708605171  BnF: cb119494735 (data)  LCCN: sh85143977  NDL: 00560395  NKC: ph394393 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ויטמין C – צורה מחוזרת
ויטמין C – צורה מחומצנת
כריס אודונל

| --- | --- |

 לידה:  26 ביוני 1970 (בן 54) וינטקה, אילינוי, ארצות הברית ארצות הברית
 מדינה:  ארצות הברית 
 תקופת הפעילות:  מ-1986 
 מקום לימודים:  בוסטון קולג'
 מספר צאצאים:  5
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
כריסטופר "כריס" יוג'ין אודונל (באנגלית: Christopher "Chris" Eugene O'Donnell; נולד ב-26 ביוני 1970) הוא שחקן קולנוע וטלוויזיה אמריקאי, ודוגמן בעברו, אשר מוכר בעיקר בשל תפקידו בתור ג'י קאלן בסדרת הטלוויזיה "NCIS: לוס אנג'לס" ברשת CBS, והוא היה מועמד לפרס גלובוס הזהב לשחקן המשנה הטוב ביותר בשנת 1992 על תפקידו בסרט "ניחוח אישה".
ראשית חייו

אודונל נולד בווינטקה שבאילינוי, בנם של ויליאם צ'ארלס אודונל האב, מנהל כללי של תחנת הרדיו האזורית WBBM, ושל ג'ולי אן רוהס פון ברכט. והוא הצעיר מבין שבעה אחים ואחיות, עם ארבע אחיות ושני אחים; והוא ממוצא אירי וגרמני. משפחתו באה מרקע קתולי, ובעקבות כך נשלח בילדותו לבתי ספר קתוליים. מגיל 13 עד גיל 16, עסק אודונל בדוגמנות והופיע במספר פרסומות. הוא סיים את לימודיו התיכוניים ב-1988 והלך ללמוד בבוסטון קולג', אותו סיים עם תואר ראשון בשיווק.
קריירה

אודונל התגלה בפרסומת טלוויזיה למקדונלד'ס, בה כיכב מייקל ג'ורדן. בשנת 1990 קיבל את תפקידו הראשון בסרט קולנוע בשם "גברים אינם עוזבים", לצד ג'סיקה לאנג, וזכה בתפקיד בתור בנה של לאנג. את הפריצה הגדולה עשה בדרמה הנוגעת ללב "ניחוח אישה" (1992), שם הופיע בתפקיד משני, בו גילם תלמיד קולג' תמים הנקרא להשגיח על קולונל עיוור (אל פצ'ינו) למשך כמה ימים. על תפקידו בסרט קיבל אודונל מועמדות לפרס גלובוס הזהב.
בהמשך הופיע בשורה של הצלחות, כדוגמת "שלושת המוסקטרים", שם גילם את ד'ארטניאן, "שמיים כחולים", "התא", קומדיית המתח של רוברט אלטמן "מי רצח את קוקי?" ו"מעבר לגבול הסכנה". עם זאת, תפקידו כרובין, שותפו של באטמן בלוחמה בפשע ב"באטמן לנצח", הפך אותו לכוכב בהוליווד. במעבר לסרט ההמשך, "באטמן ורובין", הוחלף השחקן המגלם את באטמן, אך כריס אודונל נשאר בתפקיד רובין.
בתחילת שנות האלפיים המעיט בהופעות בסרטים ופינה זמן לגדל את שלושת ילדיו, לצד אשתו, קרוליין פנטרייס. ב-2004 חזר לאור הזרקורים כשכיכב בסרט "קינסי" לצד ליאם ניסן, ובהופעת אורח בסיטקום "שני גברים וחצי". מכאן פנה לכיוון הטלוויזיה כשכיכב בסדרות "הפרקליטים", "האנטומיה של גריי" ובסדרה דרמטית-קומית בשם "Head Cases", בה כיכב בתפקיד הראשי. סדרה זו זכתה לרייטינג נמוך ונקטלה על ידי המבקרים, מה שגרם לה לרדת מן המרקע בספטמבר 2005 לאחר שני פרקים בלבד. בשנת 2009 הצטרף אודונל לצוות סדרת הספין-אוף "NCIS : לוס אנג'לס".
חיים אישיים

באפריל 1997 נישא אודונל לחברתו קרוליין פנטרייס בקתדרלת סנט ג'ורג' בוושינגטון די. סי., שאותה הכיר בעת לימודיו בקולג'. לזוג חמישה ילדים, שלושה בנים ושתי בנות.
אחיו של אודונל, ג'ון, הקים את חברת ההלבשה "Johnnie-O".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1990 | גברים אינם עוזבים | כריס מקולי |  |
| 1991 | עגבניות ירוקות מטוגנות | באדי ת'רדגוד |  |
| 1992 | זר במגרש | כריס ריס |  |
| 1992 | ניחוח אישה | צ'ארלי סימס |  |
| 1993 | שלושת המוסקטרים | דאטרניאן |  |
| 1994 | שמיים כחולים | גלן ג'ונסון |  |
| 1995 | מעגל של חברים | ג'ק פולי |  |
| 1995 | אהבה בלי גבולות | מאט לילנד |  |
| 1995 | באטמן לנצח | דיק גרייסון / רובין |  |
| 1996 | התא | אדם האל |  |
| 1996 | אהבה במלחמה | ארנסט המינגוויי |  |
| 1997 | באטמן ורובין | דיק גרייסון / רובין |  |
| 1999 | מי רצח את קוקי? | ג'ייסון בראון |  |
| 1999 | רווק על תנאי | ג'ימי שאנון |  |
| 2000 | מעבר לגבול הסכנה | פיטר גארט |  |
| 2002 | 29 Palms | המתנקש |  |
| 2004 | קינסי | וורדל פומרוי (אנ') |  |
| 2005 | האחיות | דייוויד טורזין |  |
| 2008 | קיט קיטרדג': נערה אמריקאית | ג'ק קיטרדג' |  |
| 2008 | מקס פיין | ג'ייסון קולווין |  |
| 2010 | כלבים נגד חתולים: נקמתה של קיטי | שיין |  |
| 2010 | A Little Help | בוב פייק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1986 | Jack and Mike | איון | פרק: "Cry Uncle" |
| 2003 | הפרקליטים | בראד סטנפילד | 4 פרקים |
| 2004 | שני גברים וחצי | ביל | פרק: "An Old Flame with a New Wick" |
| 2005 | Head Cases | ג'ייסון פיין | 2 פרקים |
| 2006 | האנטומיה של גריי | ד"ר פין דאנדריג' | 9 פרקים |
| 2007 | אנשי הצללים | ג'ק מק'וליף | מיני-סדרה |
| 2009 | NCIS | גרישה "ג'י" קאלן | 2 פרקים |
| 2009–הווה | NCIS: לוס אנג'לס | גרישה "ג'י" קאלן | תפקיד ראשי (13 עונות); 291 פרקים |
| 2010 | WWII in HD: The Air War | ג'ון גיבונס | דיבוב; סרט טלוויזיה של ערוץ ההיסטוריה |
| 2012 | הוואי חמש-אפס | גרישה "ג'י" קאלן | פרק: "Pa Make Loa" |
| 2014 | רובוט צ'יקן | מיסטר פנטסטיק | דיבוב; פרק: "Catdog on a Stick" |
| 2017 | אבא אמריקאי | גרישה "ג'י" קאלן | דיבוב; פרק: "Casino Normale" |
| 2023 | באפקיס (אנ') | הסוכן של פיט | פרק: "Crispytown" |
ניהול קשרי לקוחות

ניהול קשרי לקוחות (Customer relationship management, מקובל להשתמש בקיצור CRM) הוא תחום העוסק בשירות לקוחות ובהבנה וניתוח של צורכיהם באמצעות כלים של טכנולוגיית המידע. התחום כולל מתודולוגיות, תוכנות מחשב וחומרות מחשב המסייעות לארגון לנהל את הקשר עם לקוחותיו. המערכת משלבת בין פעולות שיווקיות ללקוחות חדשים לבין פעולות לשימור לקוחות ופיתוח בסיס הלקוחות הקיים, תוך בחינת הערך הנוצר לארגון כתוצאה מתהליכים אלו.
תרשים זרימה של ניהול קשרי לקוחות
מערכות קשרי לקוחות ממוחשבות

מערכות קשרי לקוחות ממוחשבות עשויות לכלול את המרכיבים הבאים:
מידע על הלקוח, שמאפשרת לבנות הבנה של הלקוח. המידע יכול לכלול פרטים כגון:
מאפיינים של הלקוח. כגון: גיל, תחום עיסוק, מצב המשפחתי. לגבי לקוח ארגוני עשוי המידע לכלול: תחום עיסוק, בעלי תפקידי מפתח, מיקום גאוגרפי של סניפים או מפעלים וכיוצא בזה.
דפוסי צריכה בעבר. כך למשל מערכת קשרי לקוחות של בנק עשויה לכלול מידע ביחס למוצרים בנקאיים אותם מעדיף הלקוח על פי התנהגותו בעבר.
העדפות כגון: סוגי המוצרים שמעדיף הלקוח, ערוצי ההתקשרות המועדפים עליו: פגישה אישית עם נציג של הארגון, טלפון, אינטרנט, טלפון חכם, רשת חברתית ממוחשבת, דואר וכיוצא בזה.
מידת שביעות הרצון שלו. האם מדובר בלקוח מרוצה שעשוי להרחיב את פעילותו עם הארגון או להמליץ לחבריו על שירותי הארגון? או האם מדובר בלקוח לא מרוצה השוקל לנטוש את הארגון לטובת מתחרה?
שירות: מה הם השירותים שנותן הארגון? מה הם מאפייני המוצרים שמוכר הארגון? מי מספק שירות מסוים לאותו לקוח ומה הם פרטי ההתקשרות שלו? איזה שירות מבקש הלקוח? המרכיב של השירות צריך לספק מענה לשאלות אלה ושאלות דומות אחרות.
שיווק והאופן בו משווקים מוצרים או שירותים, למשל: פילוח הלקוחות (סגמנטציה) לקבוצות להן כדאי להציע שירות מסוים או מוצר מסוים, קמפיין (Campaign) שיווקי עבור פלח שוק מסוים, מבצעים וכדומה.
BI - ניתוח של נתוני לקוחות, התנהגות לקוחות, נטיית לקוחות וכו' - באמצעות כלים של בינה עסקית.
מוקד שירות - מוקד אליו יכול לקוח לפנות לצורך קבלת שירות
הרחבת האינטראקציה עם הלקוחות לנושאים נוספים[דרושה הבהרה], מעבר לשירות ולשימוש במספר ערוצי התקשרות במקביל במהלך פניה שלו לארגון או פניה של הארגון אליו.
אוטומציה של תהליך המכירה - ניהול אוטומטי של כל השלבים של תהליך המכירה במטרה להביא למינימום את הזמן שיקדישו אנשי המכירות בכל שלב.
עקרונות

מרכזיות הלקוח - מיקוד מאמצי הארגון סביב לקוחות (בניגוד למיקוד הקלאסי סביב מוצרים או מותגים).
שונות לקוחות - הלקוחות אינם שווי ערך בעיני הארגון, יש לקוחות בעלי רווחיות גבוהה מאוד, יש לקוחות בעלי פוטנציאל גבוה מאוד, יש לקוחות בעלי רווחיות בינונית ופוטנציאל בינוני ויש לקוחות שגורמים לארגון הפסדים. על מנת להשיא רווחים על הארגון להתייחס ללקוחות בצורה מבודלת.
תהליך לטווח הארוך - קשר אינו דבר רגעי על כן ניהול קשרי לקוחות דורש יצירת מערכת יחסים עם הלקוחות, המערכת כוללת:
רכישת לקוחות חדשים.
פיתוח לקוחות קיימים - מכירת כמויות יותר גדולות, מכירה של מוצרים נוספים, שדרוגים.
שימור לקוחות קיימים לאורך זמן - מניעת נטישה לפני התרחשותה, חקירת מקרי נטישה והחזרת לקוחות שנטשו (win-back).
ניהול קשרי לקוחות מבוסס על הערך שארגון מוצא בלקוח ובפרט בערך חיי הלקוח, הערך הנוכחי של תזרים התקבולים החזוי מהלקוח. סכימה של כל ערכי חיי הלקוחות של הארגון נותנת את נכסיות הלקוחות או הון הלקוחות, כלומר את אותו החלק בהון החברה הנובע מהלקוחות.